A BGE Budapesti Gazdaságtudományi Egyetem néven folytatja működését

Az Országgyűlés december 16-án elfogadta a nemzeti felsőoktatási törvény módosítását, ennek részeként azt, hogy 2025. február 1-jétől a Budapesti Gazdasági Egyetem a jelenlegi „alkalmazott tudományok egyeteme” besorolásból a legmagasabb, „egyetemi”, besorolásba kerül át, illetve az Egyetem neve Budapesti Gazdaságtudományi Egyetemre (BGE) változik. Az Egyetem angol elnevezése ezzel egyidejűleg Budapest University of Economics and Business-re (BUEB) módosul.

Az új státuszban a Budapesti Gazdaságtudományi Egyetem azon dolgozik, hogy a gazdaságtudományok terén tovább erősítse hazai piacvezető helyét.

Az új név és besorolás kapcsán Dr. Andor György, a BGE rektora hangsúlyozta: „Mindez az intézmény több évtizedes tudatos egyetemfejlesztő munkájának méltó elismerése. Továbbra is célunk, hogy lépést tartsunk a munkaerőpiac elvárásaival és a hallgatói igényekkel. A BGE az egyik legszélesebb körben ismert hazai diplomát kínálja, olyat, amelyet elismerés övez, ami egy életen át büszkén említhető.”

Sajtókapcsolat:

* Tavaszi Tilda, kommunikációs menedzser
* Budapesti Gazdaságtudományi Egyetem Márka Iroda
* sajto@uni-bge.hu

Eredeti tartalom: Budapesti Gazdaságtudományi Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/18782/a-bge-budapesti-gazdasagtudomanyi-egyetem-neven-folytatja-mukodeset/